OpenLLM-France/wikimedia huggingface dataset:
# De dalt a baix

De dalt a baix va ser el primer programa de ràdio en valencià, emés des de l'1 d'agost de l'any 1974 fins a finals del 1993 per Ràdio Peninsular, RNE 1 i Ràdio Cadena Valenciana. El primer director va ser Amadeu Fabregat. Posteriorment, se'n faria càrrec Toni Mestre, i també hi participava Rosa Balaguer.
El 1981, el programa canvia el seu nom pel de Ara i ací. El 29 de maig de 1982 fou cancel·lat, iniciant una nova etapa a principis de juliol del 1983 a la nova emissora autonòmica valenciana, Ràdio Cadena Valenciana, reprenent el nom De dalt a baix,.
Al 1989, De dalt a baix va ser suprimit de la graella de la nova Ràdio 4, tot i que l'emissora era íntegrament en valencià. El programa es va tornar a emetre a RNE 1 entre el 1991 i el 1993.
La seua programació tractava temes d'actualitat vinculada a la realitat valenciana des d'un vessant cultural, festiu i històric.

## Emissió

* Ràdio Peninsular: De dalt a baix (1974-1979)
* RNE Primer Programa (1979-1982): De dalt a baix (1979-1981) i Ara i ací (1981-1982)
* Ràdio Cadena Valenciana: De dalt a baix (1983-1989)
* RNE 1: De dalt a baix (1991-1993)

## Referències

* ↑ El programa en valenciano 'De dalt a baix' vuelve a emitirse desde Radiocadena Española, diari El País (castellà)
* ↑ «Fallece la dianense Rosa Balaguer Oltra, pionera del periodismo en valenciano». Levante-EMV, 25-02-2022. [Consulta: 25 febrer 2022].
* ↑ Quadern d'enyor i de desig-Institució Alfons el Magnànim
* ↑ Protestas por la supresión del único programa en valenciano emitido por Radio Nacional-El País-31/05/1982
* ↑ El PSOE pide explicaciones al Gobierno por la supresión de un programa en valenciano de RNE-El País-04/06/1982
* ↑ El programa en valenciano 'De dalt a baix' vuelve a emitirse desde Radiocadena Española-El País-07/06/1983
* ↑ De dalt a baix-Levante Dimarts 18.07.89
* ↑ https://www.ivoox.com/de-dalt-a-baix-29-10-93-audios-mp3_rf_77155533_1.html "De dalt a baix" 29.10.93-IVOOX]
# Deslletament

El deslletament és el procés gradual pel qual una cria de mamífer deixa d'alimentar-se de la llet materna i passa a una dieta més variada. L'Organització Mundial de la Salut (OMS) recomana que els nadons humans consumeixin llet materna de manera exclusiva fins a l'edat de sis mesos i, juntament amb altres aliments, fins als dos anys.
Quant a la ramaderia, la indústria lletera fa servir diferents procediments de deslletament segons si es tracta d'explotacions intensives o tradicionals. Quant als altres animals, a Catalunya està prohibit separar els cadells importats o criats per a ser venuts com a animals de companyia de la seva mare abans del moment de deslletament que es recomana per a cada espècie.

## Referències

* ↑ Vallejo, O. «Com podem programar el deslletament». Ara, 12-11-2016. [Consulta: 11 agost 2017].
* ↑ «Deslletament». Gran Enciclopèdia Catalana. Barcelona: Grup Enciclopèdia Catalana.
* ↑ «Venda d'animals. Establiments de venda d'animals». Diputació de Barcelona. [Consulta: 11 agost 2017].
# Dasyatis thetidis

Dasyatis thetidis és una espècie de peix de la família dels dasiàtids i de l'ordre dels myliobatiformes.

## Morfologia

* Els mascles poden assolir 400 cm de longitud total i 214 kg de pes.

## Reproducció

És ovovivípar.

## Alimentació

Menja crancs, Stomatopoda, bivalves i poliquets.

## Hàbitat

És un peix marí, de clima subtropical (10°S-50°S) i demersal que viu entre 0–440 m de fondària.

## Distribució geogràfica

Es troba a Moçambic, Sud-àfrica, Reunió, el sud d'Austràlia i Nova Zelanda.

## Referències

* ↑ «Dasyatis thetidis». Catalogue of Life. (anglès)
* 1 2 3 FishBase (anglès)
* ↑ Compagno, L.J.V., D.A. Ebert i M.J. Smale, 1989. Guide to the sharks and rays of southern Africa. New Holland (Publ.) Ltd., Londres. 158 p. (anglès)
* ↑ Compagno, L.J.V., 1986. Dasyatidae. p. 135-142. A: M.M. Smith i P.C. Heemstra (eds.) Smiths' sea fishes. Springer-Verlag, Berlín. (anglès)
* ↑ Dulvy, N.K. i J.D. Reynolds, 1997. Evolutionary transitions among egg-laying, live-bearing and maternal inputs in sharks and rays. Proc. R. Soc. Lond., Ser. B: Biol. Sci. 264:1309-1315. (anglès)
* ↑ Compagno, L.J.V., D.A. Ebert i M.J. Smale, 1989. (anglès)
* ↑ Cox, G. i M. Francis, 1997. Sharks and rays of New Zealand. Canterbury Univ. Press, Univ. of Canterbury. 68 p. (anglès)
* ↑ Fricke, R., 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p. (anglès)

## Enllaços externs

* AQUATAB (txec)
* Encyclopedia of Life (anglès)
* Dasyatis thetidis Waite, a Second Species of Giant Stingray in New Zealand Waters. (anglès)
# Dasyatis torrei

Dasyatis torrei és una espècie de peix de la família dels dasiàtids i de l'ordre dels myliobatiformes.

## Referències

* ↑ Rafinesque C. S., 1810. Caratteri di alcuni nuovi generi e nuove specie di animali e piante della sicilia, con varie osservazioni sopra i medisimi. (Part 1 involves fishes, pp. (i-iv) 3-69 (70 blank), Part 2 with slightly different title, pp. ia-iva + 71-105 (106 blank)). Caratteri. (italià)
* ↑ BioLib (anglès)
# Devesa d'Aubets

La Devesa d'Aubets és un indret del poble de La Llena, al municipi de Lladurs (Solsonès).

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Cruis'n World

Cruis'n World és un videojoc llançat l'any 1996 als Països Catalans i la resta d'Europa per N64 que és la continuació del videojoc de curses recreatiu de 1994 anomenat Cruis'n USA. Com diu en el títol, el Cruis'n World involucra als jugadors en fer curses de cotxes contra contrincants en diverses pistes del món. El videojoc té característiques del Cruis'n USA. Una nova característica és la de les acrobàcies. També han posat diversos obstacles, i giravolts tancats. Si es fa l'acrobàcia de volar amb el vehicle, el joc dona al jugador segons extra de temps. El joc també proporciona petites propulsions per anar més ràpid del normal.
El videojoc va ser llançat per la Nintendo 64 el 1998, sent així el millor joc de la saga Cruis'n.

## Curses al Cruis'n World

Els desenvolupadors d'aquest lloc van enviar artistes seus en un viatge al voltant del món per capturar digitalment les millors atraccions turístiques i d'interès mundial. I en el videojoc van reflectir els llocs de Hawaii, Japó, Austràlia, la Xina, Kenya, Egipte, Rússia, Alemanya, Itàlia, França, Anglaterra, Mèxic, Nova York, Florida i la lluna.

### Hawaii

En aquesta cursa podeu travessar una gran autopista, i a través d'un túnel fictici que passa per sota l'aigua que connecta amb les altres illes.

### Japó

Un tren Maglev és visible al començament, amb estàtues budistes col·locades al voltant del paisatge.

### Austràlia

En aquesta cursa està totalment dedicada a l'outback, amb visibles cangurs als costats de la carretera. L'Uluru, el lloc sagrat aborigen també conegut com a Ayers Rock és visible al principi i al final de la cursa.

### Xina

Aquesta cursa comença a la Gran Muralla Xinesa, amb els Budes i els soldats de terra cotta de la Xina com a escenari. Després de travessar la Gran Muralla, conduireu per camps fins que arribeu a Pequín i hi entrareu per una porta amb dos dragons. Lletres xineses us donaran la benvinguda a Pequín, i el Temple del Cel és visible durant el trajecte amb edificis hutongs. Finalment la cursa acaba a la Porta de Tiananmen a la Ciutat Prohibida, es finalitza amb el retrat de Mao Zedong

## Cotxes

* Venom SST : Dodge Viper
* Kamikaze AWD : Toyota Supra
* Humvee ATV : Humvee
* Zombi XXX : Ford Mustang
* Gimpee : Piaggio Ape
* Rhino 4X4 : Dodge Ram
* Sexium P6 : Ferrari 546
* Orca : Porsche 911
* Lady Bug : Volkswagen Escarabat
* Road King : Kenworth T600
* El Diablo : Chevrolet Bel Air

## Enllaços externs

* Pàgina web de la companyia desenvolupadora del videojoc (anglès)
* Trucs del videojoc a Trucoteca.com (castellà)
* Cruis'n World a l'IGN Arxivat 2007-02-12 a Wayback Machine. (anglès)
* Cruis'n World a MERISTATION Arxivat 2007-09-30 a Wayback Machine. (castellà)
# Decatur (Nebraska)

Decatur és una població dels Estats Units a l'estat de Nebraska. Segons el cens del 2000 tenia 618 habitants.

## Demografia

Segons el cens del 2000, Decatur tenia 618 habitants, 278 habitatges, i 180 famílies. La densitat de població era de 262,2 habitants per km².
Dels 278 habitatges en un 26,6% hi vivien nens de menys de 18 anys, en un 52,5% hi vivien parelles casades, en un 7,2% dones solteres, i en un 34,9% no eren unitats familiars. En el 33,1% dels habitatges hi vivien persones soles el 17,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,22 i el nombre mitjà de persones que vivien en cada família era de 2,8.
Per edats la població es repartia de la següent manera: un 23,5% tenia menys de 18 anys, un 4,5% entre 18 i 24, un 22,7% entre 25 i 44, un 28,3% de 45 a 60 i un 21% 65 anys o més.
L'edat mediana era de 45 anys. Per cada 100 dones de 18 o més anys hi havia 89,2 homes.
La renda mediana per habitatge era de 30.125 $ i la renda mediana per família de 37.857 $. Els homes tenien una renda mediana de 25.938 $ mentre que les dones 20.114 $. La renda per capita de la població era de 14.118 $. Aproximadament el 8% de les famílies i el 9,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Decatur». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Decatur». American Fact Finder. Oficina del Cens dels Estats Units, 12-01-2010.
# Decca

El sistema de navegació Decca era un sistema de navegació hiperbòlic per ràdio que permetia als vaixells i avions determinar la seva posició rebent senyals de ràdio des de balises de navegació fixes. El sistema usava baixes freqüències de 70 a 129 kHz. Es va desplegar per primera vegada per la Royal Navy durant la Segona Guerra Mundial.
Com en el cas del sistema LORAN C, el seu ús principal era per la navegació de vaixells en aigües prop de la costa. Des del 2000 ha estat substituït per sistemes com l'americà GPS i el planificat europeu GALILEO positioning system.
Existia una mofa popular al sector que deia que les inicials DECCA eren un acrònim de Dedicated Englishmen Causing Chaos Abroad (Anglesos dedicats a causar el caos a l'estranger).

## Referències

* * Walter Blanchard, "Hyperbolic Airborne Radio Navigation Aids — A Navigator's View of their History and Development", The Journal Of Navigation, Volume 44 Number 3 (September 1991)
** A modified version is = Jerry Proc, "The GEE System", 14 January 2001
* The Decca Navigator - Principles and Performance of the System, The Decca Navigator Company Limited, July 1976
* Night Passage to Normandy, Lieutenant-Commander Oliver Dawkins, R.N.V.R, Decca, 1969
* The Decca Navigator System on D-Day, 6 June 1944, An Acid Test, Commander Hugh St. A. Malleson, R.N. (Ret.)
* Hyperbolic Radionavigation Systems, Compiled by Jerry Proc VE3FAB, 2007 «Enllaç».
* Navigation Systems: A Survey of Modern Electronic Aids, ed. G.E. Beck, van Nostrand Reinhold, 1971

## Enllaços externs

* Decca Navigator System de Jerry Proc
* Decca Navigator Spain de Santiago Insua (castellà)
# Crulai

Crulai és un municipi francès situat al departament de l'Orne i a la regió de Normandia. L'any 2007 tenia 924 habitants.

## Demografia

El 2007 la població era de 924 persones. Hi havia 355 famílies, 433 habitatges (363 habitatges principals, 48 segones residències i 22 desocupats.

## Economia

El 2007 la població en edat de treballar era de 602 persones, 470 eren actives i 132 eren inactives. Hi havia una empresa alimentària, dues empreses de fabricació de productes industrials, deu constructores, vuit de comerç i reparació d'automòbils, una d'hostatgeria i restauració….
L'any 2000 hi havia 18 explotacions agrícoles que conreaven un total de 1.128 hectàrees. El 2009 hi havia una escola elemental integrada dins d'un grup escolar.

## Llocs d'interés

* Església de Martí de Tours (1868-1870).
* La granja «de la Cornillière (segle xix, monument llistat)
* Castell i dòlmens del Bois de la Pierre

## Referències

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
# David Belenguer i Reverter

David Belenguer i Reverter (Vilassar de Mar, 17 de desembre de 1972) és un futbolista català. Actualment no té equip després del seu pas pel Reial Betis.

## Referències

* ↑ «Belenguer no continuarà el pròxim any al Betis». Web del Diari AS. [Consulta: 10 agost 2011].
# Dessecant

Un dessecant és una substància que té la propietat de dessecar, és a dir, d'eliminar la humitat de l'aire o d'alguna altra substància, com ara composts orgànics.
Dessecants típics són substàncies que formen sals hidratades i anhidres. La sal en la seva forma hidratada s'introdueix en el recipient (dessecador) amb la substància a dessecar i absorbeix la humitat hidratant-se. Un típic dessecant és el gel de sílice, que s'empra per deixar lliures d'humitat aparells òptics i electrònics; i en el laboratori, mantenir sec l'aire d'un recipient on es troben, per exemple, papers de filtre que es desitgen pesar amb la substància filtrada seca (determinació de sòlids en suspensió o dissolts). Es presenta amb una mida de gra de 4 a 8 mm i absorbeix un 22% d'aigua respecte al seu pes. D'altres dessecants són: clorur de calci, perclorat de magnesi, pentaòxid de fòsfor, sulfat de calci semihidratat o drierita, òxid de bari, òxid de calci, òxid d'alumini, carbur de calci, àcid sulfúric, sodi, etc. Algunes substàncies tenen una gran capacitat absorbent i poden arribar a dissoldre's en la humitat capturada (higroscopicitat). Segons el grau d'assecatge requerit i la durada de l'efecte s'usen un dessecant o un altre. Per exemple, el clorur de calci té un poder dessecant molt alt, però només es pot usar en un recipient hermètic, com ara els dessecadors de laboratori o els tubs de dessecació. En cas d'usar-lo en un embalatge de cartó, on s'usa gel de sílice, es liquaria completament fent malbé l'embalatge i el seu contingut i perdria la capacitat per absorbir més humitat.

## Referències

* ↑ «Dessecant». Gran Enciclopèdia Catalana. Barcelona: Grup Enciclopèdia Catalana.
# Cruising California (Bumpin' in My Trunk)

«Cruising California (Bumpin' in My Trunk)» és el vint-i-setè senzill de la banda californiana The Offspring, publicat com a primer senzill el 30 d'abril de 2012 en tots els països a excepció dels Estats Units, Japó i Canadà, on es va publicar Days Go By com a primer senzill.
La lletra i el videoclip satiritza la indústria musical pop convencional. Aquest intent de sàrita fou destacat positivament per la crítica musical però, contràriament, la lletra i la música va rebre ressenyes força negatives i també per part dels seguidors de la banda.
En la portada hi apareix en petit el crani de foc, mascota de la banda durant molts anys però que no era utilitzada des de la compilació Greatest Hits (2005).
El videoclip fou estrenat al portal de la banda a YouTube el 8 de juny de 2012. Fou filmat en la ciutat natal de la banda, Huntington Beach (Califòrnia).

## Referències

* ↑ «The Offspring, ‘Days Go By': Track-by-Track Breakdown From Dexter Holland, Noodles» (en anglès). NoiseCreep.com, 12-06-2012. [Consulta: 24 maig 2016].

## Enllaços externs

* Cruising California (Bumpin' in My Trunk) a Discogs (anglès)
# Cortariu

Cortariu és un petit llogaret al sud de Pi, municipi de Bellver de Cerdanya, situat en un altiplà a 1.230 metres d'altitud, a l'esquerra del torrent de Pi. És limítrof amb el Parc Natural del Cadí-Moixeró.

## Etimologia

Etimològicament, el terme prové del nom germànic "Cortem Harici" o "Cortem Erici".

## Història

En aquest llogaret, antigament hi havia 4 cases habitades tot l'any. Depenia eclesiàsticament de la parròquia de Pi i en l'àmbit alodial depenia del Senyor de Pi.
Actualment hi ha una sola casa habitada i es dedica a l'activitat de casa de colònies.
El 2020 Arrels Escola Bosc va promoure que algunes famílies hi anessin a viure per incrementar l'alumnat.
També hi destaca l'Aula de Natura Cortariu-Cadí.

## Referències

* ↑ «Cortariu». Gran Enciclopèdia Catalana. Barcelona: Grup Enciclopèdia Catalana.
* ↑ Fabra, Pompeu. Miscel·lània Fabra: recull de treballs de lingüística catalana i romànica dedicats a Pompeu Fabra. Institut d'Estudis Catalans, 1998, p. 122. ISBN 978-84-7283-419-4.
* ↑ Coromines, Joan. Estudis de toponímia catalana. Editorial Barcino, 1965, p. 50.
* ↑ «Colònies Cadí – Cal Caló (Cortariu)» (en castellà). [Consulta: 4 setembre 2022].
* ↑ Masdevall, Pilar Oms. El Somni com a procés creatiu: Somnis, passions, bellesa, crear, transformar. Caligrama, 2020-11-09. ISBN 978-84-18500-53-4.
* ↑ Gibert, Cecília Lorenzo. 501 llocs de silenci que has de conèixer abans de morir (en castellà). ARA LLIBRES, 2010-10-07. ISBN 978-84-92907-33-5.
# Corte Madera

Corte Madera és una població dels Estats Units a l'estat de Califòrnia. Segons el cens del 2000 tenia 9751 habitants.

## Demografia

Segons el cens del 2000, Corte Madera tenia 9751 habitants i 3930 habitatges. La densitat de població era de 2605 habitants per km².
Dels 393h0 habitatges en un 32,3% hi vivien nens de menys de 18 anys, en un 52,1% hi vivien parelles casades, en un 10% dones solteres, i en un 34,5% no eren unitats familiars. En el 24,8% dels habitatges hi vivien persones soles el 7,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,41 i el nombre mitjà de persones que vivien en cada família era de 2,89.
Per edats la població es repartia de la següent manera: un 23,4% tenia menys de 18 anys, un 3,5% entre 18 i 24, un 31,3% entre 25 i 44, un 28,6% de 45 a 60 i un 13,3% 65 anys o més.
L'edat mitjana era de 41 anys. Per cada 100 dones de 18 o més anys hi havia 85,9 homes.
La renda mitjana per habitatge era de 79.839 $ i la renda mitjana per família de 95.471 $. Els homes tenien una renda mitjana de 70.968 $ mentre que les dones 50.380 $. La renda per capita de la població era de 46.326 $. Entorn del 2,7% de les famílies i el 4,5% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Cens de població» (en anglès). Oficina del Cens dels Estats Units, 04-12-2021. [Consulta: 4 desembre 2021].
* 1 2 3 «Fact Sheet- Corte Madera». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Corte Madera» (en anglès). Oficina del Cens dels Estats Units, 04-12-2021. [Consulta: 4 desembre 2021].
# Cub tetrakis

En geometria, el cub tetrakis és un dels tretze políedres de Catalan, té 24 cares triangulars. Les seves cares són triangles isòsceles en els que el costat desigual mesura ${\begin{matrix}{4 \over 3}\end{matrix}}$ vegades la longitud dels altres dos.
Es pot obtenir enganxant piràmides de base quadrada a cada una de les 6 cares d'un cub.

## Àrea i volum

Les fórmules per calcular l'àrea A i el volum V d'un cub tetrakis tal que les seves arestes tenen logituds 3a i 4a són les següents:
    $A=48{\sqrt {5}}a^{2}$
    $V=96a^{3}\,\!$

## Dualitat

El políedre dual del cub tetrakis és l'octàedre truncat.

## Simetries

El grup de simetria del cub tetrakis té 48 elements; el grup de les simetries que preserven les orientacions és el grup octàedric $O\cong S_{4}$. Són els mateixos grups de simetria que pel cub, l'octàedre, el cub truncat i l'octàedre truncat.

## Relació amb altres políedres

Les 12 arestes més llargues del cub tetrakis i els 8 vèrtex en els que es troben, són arestes i vèrtex d'un cub, els altres 6 vèrtex són vèrtex d'un octàedre.

## A la natura

Al coure i la fluorita cristal·litzen formant cubs tetraquis.

## Vegeu també

* Políedre arquimedià
* Políedre de Catalan
* Políedre regular
* Sòlid platònic
* Sòlid de Johnson

## Bibliografia

* H. M. Cundy & A. P. Rollett. I modelli matematici. Milà: Feltrinelli, 1974.
* Dedò, Maria. Forme, simmetria e topologia. Bolonya: Decibel & Zanichelli, 1999. ISBN 88-08-09615-7.

## Enllaços externs

* Políedres I Arxivat 2009-05-09 a Wayback Machine. Pàgina 25
* Tetrakis Hexahedron Cub tetrakis a Mathworld
# Cosmos (pel·lícula de 1996)

Cosmos és una pel·lícula dramàtica canadenca, estrenada el 1996. Escrita i dirigida per Jennifer Alleyn, Manon Briand, Marie-Julie Dallaire, Arto Paragamian, André Turpin i Denis Villeneuve, la pel·lícula és una antologia de sis curtmetratges, un de cadascun dels directors acreditats, vinculats pel personatge comú de Cosmos (Igor Ovadis), un immigrant grec que treballa com a taxista a Montreal.
La pel·lícula, realitzada per un col·lectiu de joves directors emergents aleshores, es considerava una seqüela no oficial de Montréal vu par... , una pel·lícula d'antologia de 1991 de sis cineastes més consolidats.
La pel·lícula va ser la candidata canadenca al Oscar a la millor pel·lícula de parla no anglesa, però no la va entrear en la llista curta. També va ser un candidat finalista al Millor pel·lícula als 18ns Premis Genie, però va perdre davant The Sweet Hereafter.

## Segments

* "Jules et Fanny" (André Turpin) — Fanny (Marie-France Lambert), una advocada, es retroba amb Jules (Alexis Martin), el seu exnòvio que està fascinat pel seu nou implants mamaris.
* "Cosmos et agriculture" (Arto Paragamian) — Cosmos i Janvier (Marc Jeanty) persegueixen dos homes que han robat un taxi.
* "Le Technétium" (Denis Villeneuve) — Un cineasta (David La Haye) viatja nerviós a una entrevista de televisió programada amb Nadja (Audrey Benoît).
* "Aurore et Crépuscule" (Jennifer Alleyn) - Després de ser despertada pel seu xicot en el seu 20è aniversari, Aurore (Sarah-Jeanne Salvy) coneix un home gran (Gabriel Gascon) que la porta a jugar al billar.
* "Boost" (Manon Briand) — Yannie (Marie-Hélène Montpetit) passa el dia amb Joël (Pascal Contamine), un amic gay que espera ansiosament els resultats de la seva prova VIH.
* "L'Individu" (Marie-Julie Dallaire) - Un assassí en sèrie (Sébastien Joannette) rastreja la seva propera víctima prevista.

## Referències

* 1 2 3 "Cosmos: Film collectif". Films du Québec.
* ↑ Margaret Herrick Library, Academy of Motion Picture Arts and Sciences
* ↑ «44 Countries Hoping for Oscar Nominations». Academy of Motion Picture Arts and Sciences, 24-11-1997. Arxivat de l'original el 13 February 1998. [Consulta: 13 octubre 2015].
* ↑ «The 1997 Genie Awards». Playback, November 17, 1997.

## Enllaços externs

* Cosmos a YouTube
# Demòcrit (desambiguació)

«Demòcrit» té aquests significats:
* Demòcrit d'Abdera, viatger i filòsof atomista grec
* Demòcrit d'Efes, escriptor grec
* Demòcrit (filòsof platònic), filòsof platònic grec
La variant dòrica «Damòcrit» fa referència a:
* Damòcrit de Calidó, estrateg de la Lliga Etòlia
* Damòcrit, aqueu que va ajudar Dieu contra els romans
* Damòcrit, historiador grec de data incerta
* Damòcrit de Sició, escultor grec
# Desenvolupament postembrionari

El desenvolupament postembrionari és el procés de diferenciació i de maduració que transforma l'animal nounat en adult mitjançant una sèrie de diferenciacions de teixits i òrgans per a arribar a la maduresa sexual.
Pot ésser directe o indirecte, segons l'estadi assolit per l'individu a la fi de la fase embrionària. Tenen desenvolupament directe els animals que, després d'un llarg període embrionari, durant el qual consumeixen les nombroses substàncies de reserva emmagatzemades en l'ou o bé provinents de la mare, neixen amb tots els caràcters morfològics dels adults i els manca solament la maduresa sexual. Els animals amb ous pobres en vitel·lina neixen en forma de larva i els cal un desenvolupament indirecte, durant el qual presenten una sèrie de modificacions morfogenètiques (metamorfosi).